У Вікіпедыі ёсць артыкулы пра іншых асоб з прозвішчам Янкоўскі.
**Чэслаў (Часлаў) Янкоўскі** (польск.: Czesław Jankowski; 9 снежня 1857, на Ашмяншчыне — 6 кастрычніка 1929; Псеўданімы: *Чэслаў*; *Літвін*) — польскі паэт, крытык, публіцыст, гісторык-краязнавец.

Біяграфія
---------

Жыў у Вільні, некаторы час у Варшаве. Стаў членам Мінскага таварыства сельскай гаспадаркі. У 1906 годзе быў выбраны дэпутатам I Дзяржаўнай думы ад Віленскай губерні. Спачатку трымаўся кансерватыўна-ліберальнага кірунку краёвасці, актыўна падтрымліваў Канстытуцыйна-каталіцкую партыю Літвы і Беларусі. Рэдактар газеты «Kurier Litewski» (1.12.1905—1.4.1907), з 1907 рэдактар газеты «Глос польскі». На выбарах у I Думу заклікаў галасаваць толькі за дэпутатаў-«палякаў». Уваходзіў у фракцыю дэпутатаў «Краёвае кола Літвы і Русі» (ці «Дэпутацкае кола Літвы і Русі», «Тэрытарыяльнае кола», «Група дэпутатаў ад заходніх губерняў»). У аграрным пытанні выступаў супраць адчужэння нават часткі памешчыцкіх земляў. У II Дзяржаўнай Думе ўваходзіў у фракцыю «Кола канстытуцыяналістаў». Крытыкаваў польскіх нацыянал-дэмакратаў («эндэкаў»). Удзельнічаў у віленскім сходзе землеўласнікаў (1907) і стаў членам Краёвай партыі Літвы і Беларусі.

Да 1911 аддаваў перавагу ажыццяўленню «краёвай ідэі» перад уласна польскай нацыянальнай ідэяй на землях Літвы і Беларусі. Прытым Янкоўскі не лічыў Літву і Беларусь этнічна польскімі землямі.

З 1911 стаў прыхільнікам польскіх нацыянал-дэмакратаў («эндэкаў»), стаў варожа ставіцца да развіцця літоўскай і беларускай моў і культур у літоўска-беларускім краі, і нават іх адкрыта зневажаў, а свабоду выбару культуры для беларускага народу бачыў як свабоду далучэння да культуры польскай. Выступіў з ідэяй «этнаграфічнай Польшчы» (1914). Пад нямецкай акупацыяй у час Першай сусветнай вайны выступаў за стварэнне асобнага польскага кіраўнічага органу — «Нацыянальнага польскага сената для Літвы і Беларусі».

Пісаў лірычныя вершы, літаратурныя нарысы, займаўся перакладамі. Сярод ягоных найбольш вядомых твораў: «Постаці паэтаў» (*Postaci poetów*, 1891), «З нататак турыста» (1892), «Па Еўропе. Карткі з падарожжа» (*Po Europie. Kartki z podróży*, 1893), «Арабескі» (*Arabeski*, 1894), «На ўзбочыне літаратуры» (1906), «З дні ў дзень» (*Z dnia na dzień. 1914 Warszawa 1914—1915 Wilno*; Вільня, 1923), «З чачоткавай шкатулкі» (1926). Таксама аўтар 4-томавага даследавання «Ашмянскі павет» (*Powiat Oszmiański*, 1896—1900); «Польскі народ і яго Бацькаўшчына» (*Narod polski i jego Ojczyzna*; Варшава, 1914), «Этнаграфічная Польшча» (*Polska etnograficzna*; Варшава, 1914); мемуараў «На працягу двух гадоў…» (*W ciagu dwoch lat…*, Варшава, 1908), «На вастрыі справядлівасці» (*Na ostrzu sprawiedliwosci*; Варшава, 1918).[*крыніца?*] Паводле некаторых звестак, быў аўтарам беларускамоўнай лірычнай мініяцюры «Ужо птушкі пяюць усюды», якая памылкова прыпісваецца Уладзіславу Сыракомлю.

Пахаваны на могілках Роса ў Вільні.

* Этнаграфічная карта рассялення палякаў, створаная ў 1914 г. Чэславам Янкоўскім (1857—1929)Этнаграфічная карта рассялення палякаў, створаная ў 1914 г. Чэславам Янкоўскім (1857—1929)
* «Партрэт Чэслава Янкоўскага», мастак Уладзіслаў Падкавінскі, 1890 г.«Партрэт Чэслава Янкоўскага», мастак Уладзіслаў Падкавінскі, 1890 г.
* Чэслаў Янкоўскі (сядзіць у цэнтры) і члены рэдакцыі газеты «Kurier Litewski», раней 1907 г.Чэслаў Янкоўскі (сядзіць у цэнтры) і члены рэдакцыі газеты «Kurier Litewski», раней 1907 г.
* Чэслаў Янкоўскі (стаіць унізе ў цэнтры) і члены рэдакцыі газеты «Kurier Litewski», раней 1907 г.Чэслаў Янкоўскі (стаіць унізе ў цэнтры) і члены рэдакцыі газеты «Kurier Litewski», раней 1907 г.
* Артыкул Напалеона Роўбы «Паэт Белай Русі» аб Францішку Багушэвічу ў газеце «Kurjer Litewski» у шостую гадавіну смерці паэта, 1906 г.Артыкул Напалеона Роўбы «Паэт Белай Русі» аб Францішку Багушэвічу ў газеце «Kurjer Litewski» у шостую гадавіну смерці паэта, 1906 г.
* Вокладка кнігі Z dnia na dzień («З дні ў дзень»), 1923 г.Вокладка кнігі *Z dnia na dzień* («З дні ў дзень»), 1923 г.

Зноскі
------

1. ↑  Czech National Authority Database Праверана 30 жніўня 2020.<a href='https://wikidata.org/wiki/Track:Q13550863'></a>
2. ↑  Адреса членов Минского общества сельского хозяйства. ― Минск : Паровая типолит. Х. Дворжец, [1889―1897?]. ― 34 с.
3. ↑  Смалянчук. Палякі…, С.87.
4. ↑  Смалянчук. Палякі…, С.125.
5. ↑  Смалянчук. Паміж краёвасцю… С.223.
6. ↑  Смалянчук. Палякі…, С.121, 150.
7. ↑  Антон Францішак Брыль. Аўтарства верша "Ужо птушкі пяюць ўсюды…": Чэслаў Янкоўскі. // «Роднае слова» 1/2019.

Літаратура
----------

|  |  |
| --- | --- |
| s: | Чэслаў Янкоўскі ў Вікікрыніцах |
| commons: | Чэслаў Янкоўскі на Вікісховішчы |

* Палякі Беларусі і Літвы ў рэвалюцыі 1905—1907 гг. / А. Ф. Смалянчук. — [Гродна] : Ратуша, 2000. — 204 с.

* Смалянчук А. Ф. Паміж краёвасцю і нацыянальнай ідэяй. Польскі рух на беларускіх і літоўскіх землях. 1864—1917 г. / Пад рэд. С. Куль-Сяльверставай. — Гродна: ГрДУ, 2001. — 322 с. ISBN 985-417-345-1

* Абрамовіч Людвік. Юбілей Часлава Янкоўскага // НАША СЛОВА № 14 (1529), 7 красавіка 2021. // на pawet.net

| ⛭Дэпутаты Дзяржаўнай думы Расійскай імперыі ад Віленскай губерні |
| --- |
| I скліканне | 
* Левін
* Аляксандровіч
* Гатавецкі
* Грынцэвіч
* Роп
* Ялавецкі
* Янкоўскі

 |  |
| II скліканне | 
* Ваньковіч
* Венслаўскі
* Пялейка
* Путкамер
* Радзевіч
* Хамінскі
* Хелхоўскі

 |
| III скліканне | 
* Ваньковіч
* Вераксін
* Замыслоўскі
* Мацяевіч
* Монтвіл
* Свянціцкі
* Цыўнеліс

 |
| IV скліканне | 
* Банькоўскі
* Замыслоўскі
* Мацяевіч
* Путкамер
* Свянціцкі
* Цыўнеліс
* Юзьвюк

 |
| Курсівам вылучаны дэпутаты, абраныя непасрэдна ад горада Вільні. |

|  |  |
| --- | --- |
| ⚙️   Тэматычныя сайты | International Music Score Library Project |
| Генеалогія і некрапалістыка | Find a Grave · Sejm-Wielki.pl · Geni.com |
| 

| Нарматыўны кантроль |
| --- |
| BNF: 165458541 · GND: 130586226 · ISNI: 0000 0000 7145 7367 · LCCN: n84224951 · NKC: js2006345175 · NLP: a0000001138279 · NUKAT: n96211246 · VIAF: 10957247 · БАП: 136574 |

 |